Anmodning om præjudiciel afgørelse indgivet af Tribunale di Oristano (Italien) den 9. november 2022 – S.G. mod Unione di Comuni Alta Marmilla
(Sag C-689/22)
Processprog: italiensk
Den forelæggende ret
Tribunale di Oristano
Parter i hovedsagen
Sagsøger: S.G.
Sagsøgt: Unione di Comuni Alta Marmilla
Præjudicielt spørgsmål
Skal artikel 31, stk. 2, i Den Europæiske Unions charter om grundlæggende rettigheder og artikel 7, stk. 2, i direktiv 2003/88/EF 1, også betragtet hver for sig, fortolkes således, at de er til hinder for nationale bestemmelser eller retspraksis, der er begrundet i hensynet til de offentlige finanser, og hvorefter ansatte, herunder ledende medarbejdere, i de offentlige forvaltninger ved ansættelsesforholdets ophør under ingen omstændigheder kan opnå finansiel godtgørelse for optjent ferie, der ikke er blevet afholdt?
____________
1     Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT 2003, L 299, s. 9).